title: Komisijos įgyvendinimo reglamentas (ES) 2020/738 2020 m. birželio 2 d. kuriuo iš dalies keičiamas Įgyvendinimo reglamentas (ES) 2019/1286, kuriuo tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas

text:
4.6.2020

                  LT

                  Europos Sąjungos oficialusis leidinys

                  L 175/1

         KOMISIJOS ĮGYVENDINIMO REGLAMENTAS (ES) 2020/738
         2020 m. birželio 2 d.
         kuriuo iš dalies keičiamas Įgyvendinimo reglamentas (ES) 2019/1286, kuriuo tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 19 straipsnį,
         kadangi:
         1.   PROCEDŪRA

         1.1.   Galiojančios priemonės

                     (1)

                     Taryba Reglamentu (EB) Nr. 2603/2000 (2) importuojamam, inter alia, Indijos kilmės polietileno tereftalatui (PET) nustatė galutinius kompensacinius muitus (toliau – pradinis tyrimas).

                     (2)

                     Europos Komisija (toliau – Komisija) Sprendimu 2000/745/EB (3) sutiko su trijų Indijos eksportuojančių gamintojų pasiūlyta minimalia importo kaina.

                     (3)

                     Reglamentu (EB) Nr. 1645/2005 (4) Taryba iš dalies pakeitė iš Indijos importuojamam PET galiojančių kompensacinių priemonių dydį. Daliniai pakeitimai buvo padaryti po pagreitintos peržiūros, inicijuotos pagal pagrindinio reglamento 20 straipsnį.

                     (4)

                     Atlikus priemonių galiojimo termino peržiūrą, Taryba Reglamentu (EB) Nr. 193/2007 (5) nustatė galutinius kompensacinius muitus dar penkeriems metams.

                     (5)

                     Vėliau, atlikus dalines tarpines peržiūras, kompensacinės priemonės iš dalies pakeistos Tarybos reglamentu (EB) Nr. 1286/2008 (6) ir Tarybos įgyvendinimo reglamentu (ES) Nr. 906/2011 (7).

                     (6)

                     Vėliau Tarybos įgyvendinimo reglamentu (ES) Nr. 559/2012 (8) baigta dar viena dalinė tarpinė peržiūra, nekeičiant galiojančių priemonių.

                     (7)

                     Atlikus kitą priemonių galiojimo termino peržiūrą, Taryba Reglamentu (EB) Nr. 461/2013 (9) nustatė galutinius kompensacinius muitus dar penkeriems metams.

                     (8)

                     Komisija dėl pasikeitusių aplinkybių, kuriomis buvo priimti įsipareigojimai, Įgyvendinimo sprendimu 2014/109/ES (10) atšaukė įsipareigojimų priėmimą.

                     (9)

                     Atlikusi dvi dalines tarpines peržiūras, Komisija Įgyvendinimo reglamentu (ES) 2015/1350 (11) iš dalies pakeitė iš Indijos importuojamam PET galiojančių kompensacinių priemonių dydį.

                     (10)

                     Atlikusi dvi dalines tarpines peržiūras, Komisija Įgyvendinimo reglamentu (ES) 2018/1468 (12) iš dalies pakeitė galiojančių kompensacinių priemonių dydį (toliau – 2018 m. reglamentas).

                     (11)

                     Atlikusi naujausią priemonių galiojimo termino peržiūrą, Komisija Įgyvendinimo reglamentu (ES) 2019/1286 (13) nustatė galutinius kompensacinius muitus dar penkeriems metams (toliau – 2019 m. priemonių galiojimo termino peržiūra). Šios priemonės, kurios šiuo metu galioja (toliau – galiojančios priemonės) yra konkrečiai nurodytiems Indijos gamintojams nustatyti 0–74,6 EUR už toną dydžio specifiniai muitai, o visų kitų gamintojų importuojamiems produktams nustatyta 69,4 EUR už toną muito norma.

               1.2.   Dalinės tarpinės peržiūros inicijavimas

                     (12)

                     2018 m. reglamentu Komisija iš dalies pakeitė dviem eksportuojantiems gamintojams, dėl kurių buvo atliktos peržiūros, taikomų kompensacinių priemonių dydį ir padarė išvadą, kad, skirtingai nuo pradinio tyrimo, specifiniai muitai nebegali būti tinkamiausia priemonių forma.

                     (13)

                     Tačiau Komisija taip pat pažymėjo, kad per tas peržiūras ji negalėjo pakeisti priemonių formos, nes ji užbaigė dvi dalines tarpines peržiūras, kuriose nagrinėtas tik dviejų eksportuojančių gamintojų subsidijavimas.

                     (14)

                     Todėl 2019 m. kovo 25 d. Komisija pagal pagrindinio reglamento 19 straipsnio 1 dalį inicijavo ex officio dalinės tarpinės peržiūros tyrimą, kurį atliekant nagrinėta tik importuojamam Indijos kilmės PET taikomų priemonių forma (14) (toliau – pranešimas apie inicijavimą). Inicijavimui pritarė Europos PET gamintojų komitetas (toliau – CPME), Europos prekybos asociacija, atstovaujanti visiems Europos PET dervos gamintojams.

                     (15)

                     Pranešime apie inicijavimą Komisija pažymėjo, kad yra pakankamai įrodymų, jog pasikeitė aplinkybės, kurių pagrindu buvo nustatytos galiojančios priemonės, ir kad šie pokyčiai yra ilgalaikiai. Šie įrodymai buvo susiję su konkrečiomis kainų raidos aplinkybėmis ir per pradinį tyrimą nustatytomis antidempingo ir kompensacinėmis priemonėmis, taip pat didėjančia subsidijų, kuriomis teikiama finansinė nauda, kuri dažniausiai proporcinga eksporto vertei, svarba.

               1.3.   Suinteresuotosios šalys

                     (16)

                     Pranešime apie inicijavimą suinteresuotosios šalys paragintos pranešti apie save Komisijai, kad galėtų dalyvauti tyrime. Be to, Komisija apie tyrimo inicijavimą konkrečiai pranešė žinomiems Sąjungos gamintojams, žinomiems eksportuojantiems gamintojams, Indijos valdžios institucijoms, žinomiems importuotojams bei naudotojams ir paragino juos dalyvauti tyrime.

                     (17)

                     Suinteresuotosios šalys turėjo galimybę teikti pastabas dėl tyrimo inicijavimo ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.

                     (18)

                     Pastabas dėl tyrimo inicijavimo pateikė Europos prekybos asociacija, atstovaujanti PET gamintojams, vienas Indijos eksportuojantis gamintojas ir šeši naudotojai. Kiti du eksportuojantys gamintojai pranešė apie save, bet pastabų dėl inicijavimo nepateikė.

                     (19)

                     2019 m. birželio 11 d. Komisija surengė klausymą, kuriame dalyvavo trys apie save pranešę naudotojai.

               1.4.   Faktų atskleidimas

                     (20)

                     2020 m. balandžio 6 d. Indijos Vyriausybei ir kitoms suinteresuotosioms šalims buvo pranešta apie esminius faktus ir aplinkybes, kuriais remdamasi Komisija ketino siūlyti pakeisti iš Indijos importuojamam PET taikomų priemonių formą. Joms taip pat buvo duota pakankamai laiko pateikti pastabų.

                     (21)

                     Indijos Vyriausybė ir vienas eksportuojantis gamintojas pateikė pastabas dėl šio faktų atskleidimo, į kurias buvo tinkamai atsižvelgta, kaip nurodyta toliau.

               2.   PERŽIŪRIMASIS PRODUKTAS IR PANAŠUS PRODUKTAS

         2.1.   Peržiūrimasis produktas

                     (22)

                     Šioje peržiūroje nagrinėjamas produktas yra tas pats kaip per pradinį tyrimą, t. y. Indijos kilmės polietileno tereftalatas (PET), kurio klampos skaičius pagal ISO standartą 1628–5 yra 78 ml/g arba didesnis ir kurio KN kodas šiuo metu yra 3907 61 00 (toliau – peržiūrimasis produktas).

               2.2.   Panašus produktas

                     (23)

                     Komisijos nuomone, Indijoje gaminamas ir į Sąjungą eksportuojamas peržiūrimasis produktas ir Sąjungos pramonės Sąjungoje gaminamas ir parduodamas produktas turi tokias pačias pagrindines fizines ir chemines savybes ir tokią pačią naudojimo paskirtį. Todėl pagal pagrindinio reglamento 2 straipsnio c punktą jie laikyti panašiais produktais.

               3.   TYRIMAS

         3.1.   Pagrindiniai faktai

                     (24)

                     Per pradinį tyrimą buvo nustatyti specifiniai kompensaciniai muitai (priešingai ad valorem normoms). Šios priemonės buvo susietos su specifiniais antidempingo muitais (15), kurie buvo nustatyti tą pačią dieną. Tuo metu nuspręsta, kad vietoj ad valorem muitų būtų tikslingiau nustatyti specifinius muitus (pagrįstus faktiniu eksporto kainų dydžiu). Taip pasirinkta siekiant išvengti, kad dėl PET kainų svyravimų, atsiradusių dėl žalios naftos kainų svyravimų, nebūtų renkami didesni muitai (16).

                     (25)

                     2013 m. (17) Taryba nutraukė antidempingo priemonių taikymą, o kompensaciniai muitai kelis kartus buvo iš dalies peržiūrėti ir šiuo metu yra 0–74,6 EUR už toną.

                     (26)

                     2018 m. reglamente Komisija pažymėjo, kad priešingai nei pradiniame tyrime, specifiniai muitai nebegali būti tinkamiausia suteiktų subsidijų kompensavimo priemonių forma. Taip yra todėl, kad dvi pagrindinės subsidijų schemos (sąlyginio apmokestinimo muitu schema (toliau – SAMS) ir Indijos eksportuojamų prekių schema (toliau – IEPS)\), kuriomis PET eksportuojantys gamintojai galėjo naudotis peržiūros tiriamuoju laikotarpiu, suteikė finansinės naudos, kuri daugiausia susieta su eksporto kaina.

                     (27)

                     Komisijos analizė buvo pagrįsta 2018 m. reglamento išvadomis. Šios išvados laikytos ilgalaikio pobūdžio ir iš tiesų patvirtintos per 2019 m. priemonių galiojimo termino peržiūrą. Šios išvados pagrįstos patikrintais Indijos Vyriausybės ir dviejų eksportuojančių gamintojų, t. y. „IVL Dhunseri Petrochem Industries Private Limited“ (toliau – „Dhunseri“) ir „Reliance Industries Limited“ (toliau – „Reliance“), pateiktais duomenimis. Šiems eksportuojantiems gamintojams teko beveik visas PET eksportas iš Indijos į ES per 2019 m. priemonių galiojimo termino peržiūros tiriamąjį laikotarpį (2017 m. balandžio 1 d. – 2018 m. kovo 31 d.). Jiems taikomi atitinkamai 18,73 EUR už toną ir 29,21 EUR už toną kompensaciniai muitai (remiantis atitinkamai 2,3 % ir 4 % ad valorem subsidijų norma).

                     (28)

                     Pastabose dėl galutinio faktų atskleidimo eksportuojantis gamintojas pakartojo inicijavus tyrimą pateiktas pastabas dėl ex officio inicijavimo, kurios apibendrintos 50 konstatuojamojoje dalyje. Pastabose dėl galutinio faktų atskleidimo Indijos Vyriausybė pateikė panašias pastabas. Komisija jau atsakė į šias pastabas 51 konstatuojamojoje dalyje. Todėl šie tvirtinimai buvo atmesti.

               3.2.   Dabartinių muitų paskirtis ir poveikis

                     (29)

                     Pagal pagrindinio reglamento 1 straipsnio 1 dalį kompensacinis muitas gali būti nustatytas siekiant kompensuoti bet kokią subsidiją, tiesiogiai arba netiesiogiai suteiktą bet kurio produkto, kurį išleidus į laisvą apyvartą Sąjungoje būtų padaryta žala, gamybai, eksportui ar pervežimui.

                     (30)

                     Pagal pagrindinio reglamento 19 straipsnio 2 dalį Komisija gali peržiūrėti tolesnį priemonių taikymą, jei yra pakankamai įrodymų, kad galiojančios priemonės nepakanka arba nebepakanka žalos darančiai kompensuotinai subsidijai neutralizuoti. Jei atlikus tyrimą patvirtinama, jog įtarimai teisingi, kompensaciniai muitai gali būti padidinti, siekiant padidinti kainą taip, kad būtų kompensuota subsidija.

                     (31)

                     Todėl iš šių dviejų nuostatų matyti, kad pats kompensacinio muito tikslas yra kompensuoti arba neutralizuoti subsidiją.

                     (32)

                     Dabartinės subsidijavimo sumos, nustatytos 2018 m. reglamentu, daugiausia grindžiamos dviem subsidijavimo schemomis, t. y. SAMS ir IEPS. Šioms schemoms tenka 97 % ir 89 % subsidijų sumų, tuo metu nustatytų atitinkamai bendrovėms „Dhunseri“ ir „Reliance“. Pagal šias dvi schemas Indijos Vyriausybė neproporcingai grąžina eksportuojantiems gamintojams eksportuotų reikalavimus atitinkančių produktų vidutinės eksporto vertės procentinę dalį. Todėl kuo didesnė eksporto tonai tenkanti vertė, tuo didesnė viršijanti grąžinamųjų išmokų suma, kurią gauna eksportuojantys gamintojai, taigi ir subsidijavimo suma. Tai reiškia, kad kompensuotinų subsidijų suma didėja, kai didėja eksporto kainos.

                     (33)

                     Kai šie muitai buvo nustatyti 2018 m., subsidijų sumos buvo perskaičiuotos į specifinius muitus remiantis bendradarbiaujančių eksportuojančių gamintojų PET kainomis to tyrimo peržiūros tiriamuoju laikotarpiu, t. y. nuo 2016 m. balandžio 1 d. iki 2017 m. kovo 31 d. Šios kainos tuo laikotarpiu buvo palyginti mažos – maždaug 730–815 EUR už toną, priklausomai nuo eksportuojančio gamintojo. Iš tiesų, remiantis 2019 m. priemonių galiojimo termino peržiūra, vidutinė Indijos PET importo kaina 2016 m. buvo ypač maža –776 EUR už toną (18). Tai buvo mažiausios vidutinės metinės kainos per visą to reglamento nagrinėjamąjį laikotarpį (nuo 2014 m. sausio 1 d. iki 2018 m. kovo 31 d.). Vidutinė PET importo iš Indijos kaina 2019 m. priemonių galiojimo termino peržiūros tiriamuoju laikotarpiu (2017 m. balandžio 1 d. – 2018 m. kovo 31 d.), kuris yra paskutinis laikotarpis, Komisijos nagrinėtas PET importo iš Indijos atžvilgiu, buvo 916 EUR už toną (19). Atsižvelgiant į tai, kad, kaip minėta 32 konstatuojamojoje dalyje, PET eksporto iš Indijos subsidijavimas buvo proporcingai susietas su eksporto kaina, specifinių muitų, apskaičiuotų pagal kainas nuo 2016 m. balandžio 1 d. iki 2017 m. kovo 31 d., nepakaktų subsidijavimui, pagrįstam kainomis nuo 2017 m. balandžio 1 d. iki 2018 m. kovo 31 d., kompensuoti.

                     (34)

                     Todėl Komisija manė, kad dėl šio konkretaus subsidijavimo pobūdžio specifiniai muitai gali būti nepakankami jam kompensuoti, kaip reikalaujama pagrindinio reglamento 1 straipsnio 1 dalyje. Šiam tikslui tinkamesni ad valorem muitai.

               3.3.   Aplinkybių pasikeitimas ir jų ilgalaikis pobūdis

                     (35)

                     Kaip nurodyta pirmiau, atsižvelgiant į Sąjungos interesus, pradiniame tyrime specifiniai muitai buvo laikomi tinkamesniais, siekiant išvengti, kad dėl PET kainų svyravimų, atsirandančių dėl žalios naftos kainų svyravimų, būtų renkami didesni muitai. Nors žalios naftos kainos, taigi ir PET kainos, ir toliau svyruoja, sprendimas nustatyti fiksuoto dydžio muitus turi būti aiškinamas atsižvelgiant į aplinkybes, kuriomis jis buvo priimtas.

                     (36)

                     Dabartinės aplinkybės, apibūdintos 32–34 konstatuojamosiose dalyse, labai skiriasi nuo padėties 2000 m., kai kompensaciniai muitai buvo nustatyti pirmą kartą. Pradinės subsidijų sumos buvo pagrįstos trimis subsidijų schemomis: i) muito sumažinimo leidimo schema (toliau – MSLS); ii) gamybos priemonių eksportui skatinti schema (toliau – GPESS) ir iii) eksporto perdirbimo zonos (toliau – „EPZ“) ir į eksportą orientuotos įmonės (toliau – „EOĮ“). Iš jų naudingiausios buvo MSLS ir EOĮ/EPZ. Kitaip nei šiuo metu galiojančiose schemose, pagal jas automatiškai nesuteikiama teisė į grąžinamąją išmoką pagal eksportuotą vertę.

                     (37)

                     Pagal MSLS eksportuotojui buvo suteiktas leidimas gauti kreditą už importuojamas prekes (pvz., žaliavas arba gamybos priemones). Nauda ir taigi subsidijavimas buvo teikiami importuojant šias prekes, o ne eksportuojant PET. Nors pagal eksporto vertę buvo nustatoma viršutinė subsidijavimo, kurį gali gauti eksportuojantis gamintojas, riba, patį subsidijavimą lėmė importo lygis. EPZ/EOĮ schemas, pagal kurias buvo suteikta beveik visa subsidijų suma (13,5 iš 13,9 %), priskirta dabartinei „Dhunseri“ (20), sudarė įvairūs mechanizmai (21). Nė vienas mokėjimas pagal šias schemas nebuvo paprastas, susijęs su eksporto verte, kaip yra pagal šiuo metu taikomas SAMS ir IEPS schemas.

                     (38)

                     Pastabose dėl galutinio faktų atskleidimo eksportuojantis gamintojas pakartojo savo pastabą dėl inicijavimo, kad subsidijų schemos nepasikeitė; ji aptarta 59 ir 60 konstatuojamosiose dalyse. Eksportuojantis gamintojas priminė, kad prie tyrimo inicijavimo pridėtoje pastaboje Komisija nurodė, kad 79 % per pradinį tyrimą nustatyto subsidijavimo buvo suteikta pagal schemą, kuri buvo proporcinga eksporto kainai. Eksportuojantis gamintojas teigė, kad ši dalis yra tik šiek tiek mažesnė už subsidijavimo, susijusio su SAMS ir IEPS, dalį, nustatytą 2018 m. reglamente ir 2019 m. priemonių galiojimo termino peržiūroje. Eksportuojantis gamintojas taip pat teigė, kad absoliučiais skaičiais tos subsidijos, kurios teikiamos atsižvelgiant į eksporto kainą, iš tiesų yra mažiau vyraujančios nei per pradinį tyrimą. Galiausiai eksportuojantis gamintojas teigė, kad IEPS bus nutraukta ir pakeista PPO reikalavimus atitinkančia schema.

                     (39)

                     Komisija nurodė, kad prie tyrimo inicijavimo pridėtoje pastaboje nurodyta, kad 79 % per pradinį tyrimą nustatyto subsidijavimo buvo suteikta pagal schemą „SAMS po eksporto“, pagal kurią „suteikta finansinė nauda, kuri, kaip buvo nustatyta, yra susijusi su eksporto kaina“. Šio ryšio pobūdį ir jo atskyrimą nuo SAMS ir IEPS Komisija išsamiau paaiškino 36 ir 37 konstatuojamosiose dalyse, o to eksportuojantis gamintojas savo pastabose dėl galutinio faktų atskleidimo neginčijo.

                     (40)

                     Dėl pastabos dėl IEPS Komisija pažymėjo, kad jos ateitis ir tariamos ją pakeičiančios schemos atitiktis PPO taisyklėms nepatenka į šios dalinės tarpinės peržiūros taikymo sritį.

                     (41)

                     Todėl šie tvirtinimai buvo atmesti.

                     (42)

                     PET kainų svyravimas buvo priežastis nustatyti specifinius muitus 2000 m., atsižvelgiant į tai, kad tuo metu nebuvo konkretaus ryšio tarp gautų subsidijų sumos ir eksportuojančių gamintojų eksporto kainų. Tačiau 2020 m. didžioji dalis iš Indijos į Sąjungą eksportuojamo PET subsidijavimo buvo daugiausia susieta su šio eksporto verte. Vienintelis tinkamas atsakymas yra susieti muitų sumą su ta pačia verte ad valorem muitais.

                     (43)

                     Nors atliekant šią peržiūrą naujas Sąjungos interesų tyrimas neatliekamas, pažymima, kad tikėtinas muito, mokėtino už toną, svyravimas 2020 m. naudotojams būtų kur kas mažiau problemiškas nei 2000 m. Iš tiesų, 2000 m. nustatytos kompensacinio muito normos buvo ne tik didesnės (iki 8,2 % ir 13,9 % 2005 m., kai „Dhunseri“ pradėjo eksportuoti), bet ir nustatytos kartu su antidempingo muitais, kuriuos derinant muito normos yra 30–44,3 %. Todėl staigus PET kainų už toną padidėjimas būtų sukėlęs naudotojams daug daugiau problemų. Priešingai, didžiausias ad valorem muitas, kuris šiuo metu būtų taikomas didžiajai daliai šiandienos importo, būtų tik iki 4 %.

                     (44)

                     Pastabose dėl galutinio faktų atskleidimo eksportuojantis gamintojas teigė, kad naftos kainos po 2014 m. ir toliau svyravo, o 2020 m. – dar labiau. Eksportuojančio gamintojo teigimu, Komisija atskleistoje informacijoje nustatė, kad nuo 2014 m. naftos kainos buvo stabilios, ir šis stabilumas pateisino priemonės pakeitimą ad valorem normomis. Eksportuojančio gamintojo teigimu, priemonės pakeitimas ad valorem normomis remiantis Komisijos argumentu dėl žalios naftos kainų stabilumo buvo nepagrįstas.

                     (45)

                     Komisija pažymi, kad šioje pastaboje buvo iškraipyta Komisijos pozicija dėl naftos kainų svyravimo ir jo poveikio šios peržiūros išvadoms. Kaip nurodyta 35 konstatuojamojoje dalyje, Komisija aiškiai pripažino, kad PET ir žalios naftos kainos po paskutinės priemonių galiojimo termino peržiūros 2014 m. toliau svyravo. Kaip taip pat pažymėta 58 konstatuojamojoje dalyje, Komisija laikėsi nuomonės, kad ad valorem muitas yra tinkamesnis tiksliai kompensuoti subsidijai, kuri svyruoja su PET ir žalios naftos kaina. Todėl šis tvirtinimas buvo atmestas.

                     (46)

                     Šis aplinkybių pasikeitimas yra ilgalaikio pobūdžio. Tai patvirtinta 2018 m. reglamente, kuriame nustatyta, kad dviejų pagrindinių schemų (SAMS ir IEPS) pobūdis ir paplitimas yra ilgalaikio pobūdžio (22).

                     (47)

                     Pastabose dėl galutinio faktų atskleidimo Indijos Vyriausybė teigė, kad Komisijos teiginys, jog tam tikri pokyčiai buvo ilgalaikiai, yra neteisingas. Indijos Vyriausybė paminėjo, kad tai ypač pasakytina apie žalios naftos kainas, kurios buvo mažesnės už 2000 m. žalios naftos kainas.

                     (48)

                     Kalbant apie žalios naftos kainų svyravimą, vienintelį Indijos Vyriausybės minimo neteisingo aplinkybių pasikeitimo ilgalaikio vertinimo pavyzdį, Komisija pakartojo savo argumentus 45 konstatuojamojoje dalyje. Todėl šis tvirtinimas buvo atmestas.

               3.4.   Suinteresuotųjų šalių pareiškimai inicijavus tyrimą

                     (49)

                     Peržiūros inicijavimui pritarė Europos PET gamintojų asociacija.

                     (50)

                     Eksportuojantis gamintojas teigė, kad ex officio inicijavimas yra neteisėtas ir kad Komisija atsižvelgė į CPME prašymą inicijuoti šią peržiūrą, nepaisant to, kad nebuvo pateikta jokių įrodymų ar informacijos. Eksportuojantis gamintojas taip pat teigė, kad Komisija negalėjo atmesti prašymo atlikti peržiūrą ir tuo pačiu metu savo iniciatyva inicijuoti peržiūrą. Eksportuojančio gamintojo teigimu, buvo pažeisti pagrindinio reglamento 19 straipsnio 2 dalyje ir PPO susitarimo dėl subsidijų ir kompensacinių priemonių (toliau – SKP susitarimas) 21 straipsnio 2 dalyje nustatyti procedūriniai reikalavimai.

                     (51)

                     CPME e. laiškas parengtas atsižvelgiant į Komisijos pareiškimus 2018 m. reglamente, kurie apibendrinti 27 konstatuojamojoje dalyje. Savo e. laiške CPME nurodo pritariantis Komisijos argumentams ir prašo jos imtis reikiamų veiksmų. CPME e. laiške nėra termino „prašymas atlikti peržiūrą“. Jame tik pritariama galimam tokios peržiūros inicijavimui, jei Komisija manytų tai esant tikslinga. Komisija negalėjo atmesti prašymo atlikti peržiūrą, kuris nebuvo pateiktas. Kaip nurodyta pranešime apie inicijavimą, Komisija inicijavo peržiūrą savo iniciatyva pagal pagrindinio reglamento 19 straipsnio 1 dalį, kuri atitinka SKP susitarimo 21 straipsnio 2 dalį. Todėl šis tvirtinimas buvo atmestas.

                     (52)

                     Eksportuojantis gamintojas taip pat teigė, kad muitai taikomi 20 metų ir kad Komisija galiausiai turėtų leisti jiems nustoti galioti, stebėti rinkų reakciją ir, jei reikia, pradėti naują atskirą tyrimą.

                     (53)

                     Komisija pažymėjo, kad šis dalinės tarpinės peržiūros tyrimas apima tik priemonių formą. Priemonių galiojimo pratęsimas arba pabaiga neseniai buvo tiriami per 2019 m. priemonių galiojimo termino peržiūrą, kurioje bendradarbiavo eksportuojantis gamintojas. Atlikus tą peržiūrą nustatyta, kad importuojamam Indijos kilmės PET taikomos kompensacinės priemonės turėtų būti toliau taikomos. Todėl šis tvirtinimas buvo atmestas.

                     (54)

                     Eksportuojantis gamintojas taip pat teigė, kad nėra pagrindo atlikti dalinę tarpinę peržiūrą ar keisti priemonių formą. Teigiama, kad antidempingo priemonių pabaiga ir įsipareigojimų panaikinimas beveik prieš šešerius metus neturi poveikio galiojančių kompensacinių priemonių veiksmingumui. Be to, eksportuojantis gamintojas teigė, kad subsidijų schemos nesikeitė, o žalios naftos kainos svyravo ir didėjo prieš inicijuojant tarpinę peržiūrą ir išlieka nepastovios.

                     (55)

                     Kaip Komisija pažymėjo 32 ir 34 konstatuojamosiose dalyse, kitaip nei tuo atveju, kai iš pradžių buvo nustatyti kompensaciniai muitai, specifinio kompensacinio muito normos nebėra tinkamos norint visiškai kompensuoti faktinį subsidijavimo lygį, kuris svyruoja kartu su PET kainomis. Susiejusi muito sumą su PET kaina per ad valorem muitus, Komisija geriau užtikrins, kad subsidijavimo dydis būtų kompensuotas. Dėl ryšio tarp antidempingo muitų taikymo nutraukimo ir aplinkybių pasikeitimo Komisija priminė tai, kas nurodyta 43 konstatuojamojoje dalyje. Bendras muitų dydis buvo viena iš aplinkybių, kuriomis buvo priimtas sprendimas 2000 m. taikyti specifinius muitus ir kurios nebevyrauja. Todėl šie tvirtinimai buvo atmesti.

                     (56)

                     Dėl teiginio, kad aplinkybės pasikeitė jau prieš kurį laiką, Komisija pažymi, kad nėra jokio termino priemonių formos peržiūrai inicijuoti. Kadangi tie pokyčiai įvyko, nebuvo peržiūros, kurioje būtų nagrinėjama ši padėtis, nes vienintelės procedūros, kurios buvo inicijuotos po pokyčių, buvo dalinės tarpinės peržiūros, susijusios tik su dviejų eksportuojančių gamintojų gautu subsidijavimu, ir priemonių galiojimo termino peržiūros. Ši peržiūra yra pirmasis tyrimas nuo tada, kai pasikeitė šios aplinkybės, konkrečiai susijusios su visiems eksportuojantiems gamintojams taikomų specifinių muitų veiksmingumu. Todėl šis tvirtinimas taip pat atmestas.

                     (57)

                     Eksportuojantis gamintojas taip pat teigė, kad fiksuoto dydžio muitas išlieka tinkamas siekiant užtikrinti, kad dėl PET kainų svyravimų, kuriuos sukelia žalios naftos kainų svyravimai, nebūtų renkami pernelyg dideli ir nepagrįsti muitai.

                     (58)

                     Kaip pažymėta 32 ir 34 konstatuojamosiose dalyse, Komisija mano, kad ad valorem muitas yra tinkamesnis tiksliai kompensuoti subsidijai, kuri svyruoja kartu su PET ir žalios naftos kaina. Neaišku, kodėl toks muitas būtų nepagrįstas. Todėl šis tvirtinimas buvo atmestas.

                     (59)

                     Galiausiai eksportuojantis gamintojas tvirtino, kad subsidijų schemos nesikeitė, nes 2000 m. kompensuota MSLS buvo panaši į SAMS ir IEPS.

                     (60)

                     Komisija jau 37 konstatuojamojoje dalyje pažymėjo, kad MSLS skyrėsi nuo SAMS arba IEPS, nes nauda ir taigi subsidijavimas buvo grindžiami žaliavų arba gamybos priemonių importu, o ne gatavo nagrinėjamojo produkto eksportu. Taigi šis tvirtinimas nepagrįstas faktais ir todėl buvo atmestas.

                     (61)

                     Šeši naudotojai teigė, kad, pakeitus priemonių formą iš specifinių muitų į ad valorem muitus, padidėtų kainų svyravimas ir padidėtų faktinis muitas (taigi ir bendra produkto kaina), o tai pakenktų visų tolesnių naudotojų verslo tvarumui. Jie taip pat teigė, kad padidėjus sąnaudoms sumažėtų jų pelno dydžiai ir konkurencingumas.

                     (62)

                     Komisija jau pažymėjo 34 konstatuojamojoje dalyje, kad subsidijavimo lygis dėl pagrindinių schemų pobūdžio yra daugiausia susijęs su PET kainų lygiu. Vienintelis būdas tinkamai tai kompensuoti yra nustatyti priemonę, kuri taip pat būtų susieta su eksporto kainų lygiu. Tai būtų ad valorem muitai. Pakeitimas į ad valorem muitus nereiškia, kad PET kainos savaime kils. Jei eksporto kainos sumažės, kaip pastebėta 2019 m., taikomi muitai taip pat sumažės. Be to, kaip nurodyta 43 konstatuojamojoje dalyje, dviejų pagrindinių Indijos eksportuojančių gamintojų importuojamam produktui taikomi ad valorem muitai būtų nedideli (2,3 % ir 4 %), kurie negali būti laikomi žalingais tolesnių naudotojų verslo tvarumui. Todėl šie tvirtinimai buvo atmesti.

                     (63)

                     Naudotojai teigė, kad Europos PET gamintojų įrengtų pajėgumų nepakanka PET vidaus paklausai patenkinti.

                     (64)

                     Kaip pažymėta 2019 m. priemonių galiojimo termino peržiūroje, Sąjungos pramonė turi pakankamai pajėgumų, kad padengtų 85 % viso dabartinio vidaus suvartojimo. Be to, galima importuoti ir iš kitų šalių, kurioms netaikomos priemonės, o PET perdirbimas yra dar vienas šaltinis. Be to, šiuo peržiūros tyrimu siekiama ne padidinti iš Indijos importuojamam PET taikomą muitą, bet atsižvelgiant į esamas aplinkybes tinkamai kompensuoti faktinį subsidijavimą taikant ad valorem muitus. Atsižvelgiant į žalios naftos kainas 2020 m. pirmojo ketvirčio pabaigoje, tikėtina, kad dėl šio pokyčio PET kainos sumažės. Todėl šie tvirtinimai buvo atmesti.

                     (65)

                     Naudotojai taip pat tvirtino, kad Europos PET gamintojai nepatiria jokios žalos dėl importuojamo Indijos kilmės polietileno tereftalato. Priešingai, ji atsiranda dėl ilgo neeilinio mažo pelningumo laikotarpio.

                     (66)

                     Šis dalinės tarpinės peržiūros tyrimas apima tik importuojamam Indijos kilmės PET taikomų priemonių formą. Vis dėlto Komisija pažymėjo, kad atliekant naujausią priemonių galiojimo termino peržiūrą, kuri buvo baigta 2019 m. liepos mėn., buvo atlikta žalos analizė. Atlikus peržiūrą nustatyta, kad Sąjungos pramonė per peržiūros tiriamąjį laikotarpį nepatyrė materialinės žalos, tačiau, kaip matyti iš mažo pelningumo, jos padėtis vis dar buvo nestabili. Todėl šie tvirtinimai buvo atmesti.

               4.   IŠVADA

                     (67)

                     Atlikus tyrimą nustatyta, kad galiojančios kompensacinės priemonės turėtų būti ad valorem muitai, kurių atitinkamas dydis buvo nustatytas atlikus kelis ankstesnius tyrimus (23).

                     (68)

                     Pastabose dėl galutinio faktų atskleidimo Indijos Vyriausybė ir eksportuojantis gamintojas teigė, kad jei Komisija nuspręstų priemonių formą pakeisti ad valorem muitais, ji turėtų taikyti per 2019 m. priemonių galiojimo termino peržiūrą nustatytą subsidijų normą, t. y. 3,6 %.

                     (69)

                     Komisija pažymėjo, kad ši dalinė tarpinė peržiūra apsiribojo priemonių forma ir nebuvo susijusi su jų dydžiu. Komisija pažymi, kad nors dabartinis muito dydis buvo nustatytas 2018 m. reglamentu, šiuo metu galiojančios priemonės buvo nustatytos per 2019 m. priemonių galiojimo termino peržiūrą. „Reliance“ atveju šios priemonės yra 29,21 EUR/t, remiantis 4 % subsidijos norma. Pagal šią dalinę tarpinę peržiūrą negalima nustatyti jokio kito ad valorem muito, nes toks pokytis nepatektų į šios peržiūros taikymo sritį, kaip nurodyta pranešime apie inicijavimą. Todėl šis tvirtinimas buvo atmestas.

                     (70)

                     Atsižvelgdama į pateiktą analizę, Komisija padarė išvadą, kad aplinkybės pasikeitė, o specifinių muitų taikymas nebėra tinkamas faktiniam subsidijavimo lygiui kompensuoti. Kadangi subsidijavimo tęsimosi tikimybė jau buvo nustatyta per 2019 m. priemonių galiojimo termino peržiūrą, priemonių forma bus pakeista – specifiniai kompensaciniai muitai bus pakeisti ad valorem muitais.

                     (71)

                     Pastabose dėl galutinio faktų atskleidimo Indijos Vyriausybė ir eksportuojantis gamintojas teigė, kad iš Indijos importuojamam PET taikomi muitai galioja du dešimtmečius ir turėtų nustoti galioti, nes taisyklė yra ta, kad priemonių galiojimas turi baigtis, o priemonių galiojimas pratęsiamas tik išimtiniais atvejais. Be to, Indijos Vyriausybė ir eksportuojantis gamintojas tvirtino, kad pirminiai skundo pateikėjai nebedalyvauja ir kad šiuo metu Komisija saugo gamintojus, kurie nepriskiriami vidaus pramonei.

                     (72)

                     Eksportuojantis gamintojas taip pat teigė, kad „Indorama Ventures Europe B.V.“ neturėtų būti laikoma ES pramone remiantis dabartiniu aiškinimu. Eksportuojantis gamintojas taip pat teigė, kad priemonės neatitinka Sąjungos interesų, nes jos kenkia visų tolesnių naudotojų ir vartotojų verslo tvarumui. Galiausiai eksportuojantis gamintojas tvirtino, kad leidžiant toliau taikyti priemones buvo diskriminuojama Indija ir ypač jis.

                     (73)

                     Komisija pažymėjo, kad nė vienas iš šių teiginių nepatenka į šios dalinės tarpinės peržiūros tyrimo taikymo sritį, kuri apima tik priemonių formą. Komisija taip pat pažymėjo, kad per 2019 m. priemonių galiojimo termino peržiūrą, kurią atliekant bendradarbiavo Indijos Vyriausybė ir eksportuojantis gamintojas, neseniai nuspręsta, kad priemonių taikymo išplėtimas buvo pagrįstas pagal taikomą teisinę sistemą. Komisija priminė, kad pagal pagrindinio reglamento 19 straipsnio 2 dalį eksportuojantys gamintojai gali prašyti Komisijos inicijuoti subsidijavimo lygio peržiūrą, jei jie mano, kad yra ilgalaikio pobūdžio priežasčių, dėl kurių reikėtų atlikti tokią peržiūrą.

                     (74)

                     Todėl šie tvirtinimai buvo atmesti.

                     (75)

                     Šiame reglamente nustatytos priemonės atitinka pagal Europos Parlamento ir Tarybos reglamento (ES) 2016/1036 (24) 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2019/1286 1 straipsnio 2 dalies lentelė pakeičiama šia lentele:

                        Bendrovė

                        Kompensacinis muitas (%)

                        Papildomas TARIC
                        kodas

                        Futura Polyesters Ltd

                        0

                        A184

                        IVL Dhunseri Petrochem Industries Private Limited

                        2,3

                        C380

                        Pearl Engineering Polymers Ltd

                        13,8

                        A182

                        Reliance Industries Limited

                        4,0

                        A181

                        Senpet Ltd

                        4,43

                        A183

                        Visos kitos bendrovės

                        13,8

                        A999

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 2 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 55.

            (2)  2000 m. lapkričio 27 d. Tarybos reglamentas (EB) Nr. 2603/2000, įvedantis galutinį kompensacinį muitą ir galutinai surenkantis laikinąjį muitą, įvestą tam tikram importuojamam Indijos, Malaizijos ir Tailando kilmės polietileno tereftalatui, ir nutraukiantis antisubsidinę procedūrą dėl tam tikro Indonezijos, Korėjos Respublikos ir Taivanio kilmės polietileno tereftalato importo (OL L 301, 2000 11 30, p. 1).

            (3)  2000 m. lapkričio 29 d. Komisijos sprendimas 2000/745/EB, kuriuo priimami pasiūlyti įsipareigojimai, susiję su antidempingo ir antisubsidijų tyrimais dėl Indijos, Indonezijos, Malaizijos, Korėjos Respublikos, Taivano ir Tailando kilmės tam tikro polietileno tereftalato (PET) importo (OL L 301, 2000 11 30, p. 88).

            (4)  2005 m. spalio 6 d. Tarybos reglamentas (EB) Nr. 1645/2005, iš dalies keičiantis Reglamentą (EB) Nr. 2603/2000, nustatantį galutinį kompensacinį muitą tam tikram importuojamam, inter alia, Indijos kilmės polietileno tereftalatui (OL L 266, 2005 10 11, p. 1).

            (5)  2007 m. vasario 22 d. Tarybos reglamentas (EB) Nr. 193/2007, nustatantis galutinį kompensacinį muitą Indijos kilmės importuojamam polietileno tereftalatui (PET) pasibaigus priemonių galiojimo termino peržiūrai pagal Reglamento (EB) Nr. 2026/97 18 straipsnį (OL L 59, 2007 2 27, p. 34).

            (6)  2008 m. gruodžio 16 d. Tarybos reglamentas (EB) Nr. 1286/2008, iš dalies keičiantis Reglamentą (EB) Nr. 193/2007, nustatantį galutinį kompensacinį muitą Indijos kilmės importuojamam polietileno tereftalatui, ir iš dalies keičiantis Reglamentą (EB) Nr. 192/2007, nustatantį galutinį antidempingo muitą tam tikram, inter alia, Indijos kilmės importuojamam polietileno tereftalatui (OL L 340, 2008 12 19, p. 1).

            (7)  2011 m. rugsėjo 2 d. Tarybos įgyvendinimo reglamentas (ES) Nr. 906/2011, kuriuo iš dalies keičiamas Reglamentas (EB) Nr. 193/2007, nustatantis galutinį kompensacinį muitą Indijos kilmės importuojamam polietileno tereftalatui, ir Reglamentas (EB) Nr. 192/2007, nustatantis galutinį antidempingo muitą tam tikram, inter alia, Indijos kilmės importuojamam polietileno tereftalatui (OL L 232, 2011 9 9, p. 19).

            (8)  2012 m. birželio 26 d. Tarybos įgyvendinimo reglamentas (ES) Nr. 559/2012, kuriuo baigiama tam tikram importuojamam, inter alia, Indijos kilmės polietileno tereftalatui (PET) taikomų kompensacinių priemonių dalinė tarpinė peržiūra (OL L 168, 2012 6 28, p. 6).

            (9)  2013 m. gegužės 21 d. Tarybos įgyvendinimo reglamentas (ES) Nr. 461/2013, kuriuo, pagal Reglamento (EB) Nr. 597/2009 18 straipsnį atlikus priemonių galiojimo termino peržiūrą, tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas (OL L 137, 2013 5 23, p. 1).

            (10)  2014 m. vasario 4 d. Komisijos įgyvendinimo sprendimas 2014/109/ES, kuriuo panaikinamas Sprendimas 2000/745/EB, kuriuo priimami pasiūlyti įsipareigojimai, susiję su antidempingo ir antisubsidijų tyrimais dėl tam tikro importuojamo, inter alia, Indijos kilmės polietileno tereftalato (PET) (OL L 59, 2014 2 28, p. 35).

            (11)  2015 m. rugpjūčio 3 d. Komisijos įgyvendinimo reglamentas (ES) 2015/1350, kuriuo iš dalies keičiamas Tarybos įgyvendinimo reglamentas (ES) Nr. 461/2013, kuriuo tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas (OL L 208, 2015 8 5, p. 10).

            (12)  2018 m. spalio 1 d. Komisijos įgyvendinimo reglamentas (ES) 2018/1468, kuriuo iš dalies keičiamas Tarybos įgyvendinimo reglamentas (ES) Nr. 461/2013, kuriuo tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas (OL L 246, 2018 10 2, p. 3).

            (13)  2019 m. liepos 30 d. Komisijos įgyvendinimo reglamentas (ES) 2019/1286, kuriuo, pagal Europos Parlamento ir Tarybos reglamento (ES) 2016/1037 18 straipsnį atlikus priemonių galiojimo termino peržiūrą, tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas (OL L 202, 2019 7 31, p. 81).

            (14)  Pranešimas apie dalinės tarpinės kompensacinių priemonių, taikomų tam tikram importuojamam Indijos kilmės polietileno tereftalatui, peržiūros inicijavimą (OL C 111, 2019 3 25, p. 47).

            (15)  Nustatyti 2000 m. lapkričio 27 d. Tarybos reglamentu (EB) Nr. 2604/2000, nustatančiu galutinį antidempingo muitą ir galutinai surenkančiu laikinąjį muitą, taikomą tam tikro polietileno tereftalato, kurio kilmės šalys Indija, Indonezija, Malaizija, Korėjos Respublika, Taivanis ir Tailandas, importui (OL L 301, 2000 11 30, p. 21).

            (16)  Reglamento 99 konstatuojamoji dalis.

            (17)  2013 m. gegužės 21 d. Tarybos įgyvendinimo sprendimas 2013/226/ES, kuriuo atmetamas pasiūlymas dėl Tarybos įgyvendinimo reglamento, kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, tam tikram importuojamam Indijos, Taivano ir Tailando kilmės polietileno tereftalatui nustatomas galutinis antidempingo muitas ir baigiamas su tam tikru importuojamu Indonezijos ir Malaizijos kilmės polietileno tereftalatu susijęs priemonių galiojimo termino peržiūros tyrimas, tokiu mastu, kokiu šiuo pasiūlymu tam tikram importuojamam Indijos, Taivano ir Tailando kilmės polietileno tereftalatui būtų nustatytas galutinis antidempingo muitas (OL L 136, 2013 5 23, p. 12).

            (18)  125 konstatuojamoji dalis.

            (19)  Ten pat.

            (20)  Reglamentas (EB) Nr. 1645/2005.

            (21)  ) atleidimas nuo importo muitų už visų rūšių prekes (įskaitant gamybos priemones, žaliavas ir vartojimo reikmenis), kurių reikia gamybai, perdirbimui arba susijusioms reikmėms; ii) atleidimas nuo akcizo už prekes, įsigytas iš vietos šaltinių; iii) pagrindinio pardavimo mokesčio už vietoje perkamas prekes kompensavimas; iv) „muitų grąžinimas pagal vidutinį pramonės gaminių tarifą“ už mazutą, pirktą iš vietos naftos įmonių; v) galimybė dalį produkcijos parduoti vidaus rinkoje ir sumokėti galutiniam produktui taikomus muitus, taikoma kaip išimtis bendrajam reikalavimui eksportuoti visą produkciją; vi) atleidimas nuo pajamų mokesčio, kuris paprastai mokamas už pelną, gautą iš pardavimo eksportui.

            (22)  Įgyvendinimo reglamento (ES) 2018/1468 122 ir 131 konstatuojamosios dalys. .

            (23)  Atitinkami dydžiai buvo nustatyti šiuose reglamentuose: bendrovei „Futura Polyesters Ltd“ – Reglamentu (EB) Nr. 2603/2000; visoms kitoms bendrovėms, taip pat „Pearl Engineering Polymers Ltd“ ir „Senpet Ltd“ – Reglamentu (EB) Nr. 1286/2008; „IVL Dhunseri Petrochem Industries Private Limited“ ir „Reliance Industries Limited“ – Įgyvendinimo reglamentu (ES) 2018/1468.

            (24)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21).


title: Komisijos įgyvendinimo reglamentas (ES) 2020/744 2020 m. birželio 4 d. kuriuo iš dalies keičiamas Įgyvendinimo reglamentas (ES) 2016/1800, kuriuo pagal Europos Parlamento ir Tarybos direktyvą 2009/138/EB nustatomi techniniai įgyvendinimo standartai, susiję su išorinių kredito rizikos vertinimo institucijų kredito rizikos vertinimų susiejimu su objektyvia kredito kokybės žingsnių skale (Tekstas svarbus EEE)

text:
5.6.2020

                  LT

                  Europos Sąjungos oficialusis leidinys

                  L 176/4

         KOMISIJOS ĮGYVENDINIMO REGLAMENTAS (ES) 2020/744
         2020 m. birželio 4 d.
         kuriuo iš dalies keičiamas Įgyvendinimo reglamentas (ES) 2016/1800, kuriuo pagal Europos Parlamento ir Tarybos direktyvą 2009/138/EB nustatomi techniniai įgyvendinimo standartai, susiję su išorinių kredito rizikos vertinimo institucijų kredito rizikos vertinimų susiejimu su objektyvia kredito kokybės žingsnių skale
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 25 d. Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (1), ypač į jos 109a straipsnio 1 dalį,
         kadangi:

                     (1)

                     Komisijos įgyvendinimo reglamento (ES) 2016/1800 (2) priede nurodoma, be kita ko, išorinių kredito rizikos vertinimo institucijų (toliau – ECAI) nustatytų atitinkamų kredito rizikos vertinimų (toliau – išoriniai kredito rizikos vertinimai) ir Komisijos deleguotojo reglamento (ES) 2015/35 (3) I antraštinės dalies I skyriaus 2 skirsnyje nustatytų kredito kokybės žingsnių atitiktis;

                     (2)

                     atsižvelgiant į naujausius Įgyvendinimo reglamento (ES) 2016/1800 priedo pakeitimus, padarytus Komisijos įgyvendinimo reglamentu (ES) 2018/633 (4), pasikeitė kiekybiniai ir kokybiniai veiksniai, kuriais grindžiami kai kurių Įgyvendinimo reglamento (ES) 2016/1800 priede nurodytų priskyrimų kredito rizikos vertinimai. Be to, kai kurios ECAI savo kredito vertinimus pradėjo taikyti naujiems rinkos segmentams, todėl atsirado naujų reitingų skalių ir naujų kredito reitingų rūšių. Todėl reikia atnaujinti atitinkamoms ECAI nustatytus priskyrimus;

                     (3)

                     po Įgyvendinimo reglamento (ES) 2018/633 priėmimo pagal Europos Parlamento ir Tarybos reglamentą (EB) Nr. 1060/2009 (5) buvo įregistruota dar viena kredito reitingų agentūra. Kadangi Europos Parlamento ir Tarybos reglamento (ES) Nr. 575/2013 (6) 136 straipsnio 1 dalyje reikalaujama tiksliai nurodyti visoms ECAI nustatytus priskyrimus, būtina tai įregistruotai naujai ECAI nustatyti priskyrimą. Įregistruotos naujos ECAI taikomi kredito rizikos vertinimai yra pagrįsti ta pačia metodika, kaip tie, kuriuos taiko jos patronuojančioji įmonė, t. y. trečiosios šalies ECAI, kuriai priskyrimas jau buvo nustatytas. Todėl šiuo konkrečiu atveju tikslinga, kad įregistruotai naujai ECAI nustatytas priskyrimas atitiktų tai trečiosios šalies ECAI nustatytą priskyrimą;

                     (4)

                     šis reglamentas grindžiamas Europos bankininkystės institucijos (EBA), Europos vertybinių popierių ir rinkų institucijos (ESMA) ir Europos draudimo ir profesinių pensijų institucijos (EIOPA) (toliau – Europos priežiūros institucijos) Komisijai bendrai pateiktais techninių įgyvendinimo standartų projektais;

                     (5)

                     Europos priežiūros institucijos dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė savo nuomonę pateikti Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (7) 37 straipsnį, Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (8) 37 straipsnį, ir Draudimo ir perdraudimo suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1094/2010 (9) 37 straipsnį;

                     (6)

                     todėl Įgyvendinimo reglamentas (ES) 2016/1800 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2016/1800 pakeitimas
            Įgyvendinimo reglamento (ES) 2016/1800 priedas pakeičiamas šio reglamento priedo tekstu.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 4 d.

                  Komisijos vardu

                  Pirmininkė

               Ursula VON DER LEYEN

            (1)  OL L 335, 2009 12 17, p. 1.

            (2)  2016 m. spalio 11 d. Komisijos įgyvendinimo reglamentas (ES) 2016/1800, kuriuo pagal Europos Parlamento ir Tarybos direktyvą 2009/138/EB nustatomi techniniai įgyvendinimo standartai, susiję su išorinių kredito rizikos vertinimo institucijų kredito rizikos vertinimų susiejimu su objektyvia kredito kokybės žingsnių skale (OL L 275, 2016 10 12, p. 19).

            (3)  2014 m. spalio 10 d. Komisijos deleguotasis reglamentas (ES) 2015/35, kuriuo papildoma Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 12, 2015 1 17, p. 1).

            (4)  2018 m. balandžio 24 d. Komisijos įgyvendinimo reglamentas (ES) 2018/633, kuriuo iš dalies keičiamas Įgyvendinimo reglamentas (ES) 2016/1800, kuriuo pagal Europos Parlamento ir Tarybos direktyvą 2009/138/EB nustatomi techniniai įgyvendinimo standartai, susiję su išorinių kredito rizikos vertinimo institucijų kredito rizikos vertinimų susiejimu su objektyvia kredito kokybės žingsnių skale (OL L 105, 2018 4 25, p. 6).

            (5)  2009 m. rugsėjo 16 d. Europos Parlamento ir Tarybos reglamentas (EB) Nr. 1060/2009 dėl kredito reitingų agentūrų (OL L 302, 2009 11 17, p. 1).

            (6)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).

            (7)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

            (8)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

            (9)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).

            PRIEDAS

                     „PRIEDAS

                        Kredito rizikos vertinimų, kuriuos nustato išorinės kredito rizikos vertinimo institucijos, susiejimas su objektyvia kredito kokybės žingsnių skale pagal Direktyvą 2009/138/EB

                                    Kredito kokybės žingsnis

                                    0

                                    1

                                    2

                                    3

                                    4

                                    5

                                    6

                                       ACRA Europe a.s (buvusi European Rating Agency a.s.)

                                    Pasaulinių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Pasaulinių trumpalaikių reitingų skalė

                                    S1

                                    S2

                                    S3, S4, NS

                                       AM Best Europe-Rating Services Ltd.

                                    Emitentų ilgalaikių kredito reitingų skalė

                                    aaa

                                    aa, aa-

                                    a+, a, a-

                                    bbb+, bbb, bbb-

                                    bb+, bb, bb-

                                    b+, b, b-

                                    ccc+, ccc, ccc-, cc, c, d, e, f, s

                                    Emisijų ilgalaikių reitingų skalė

                                    aaa

                                    aa, aa-

                                    a+, a, a-

                                    bbb+, bbb, bbb-

                                    bb+, bb, bb-

                                    b+, b, b-

                                    ccc+, ccc, ccc-, cc, c, d, s

                                    Finansinio patikimumo reitingų skalė

                                    A++, A+

                                    A, A-

                                    B++, B+

                                    B, B-

                                    C++, C+

                                    C, C-, D, E, F, S

                                    Emitentų trumpalaikių reitingų skalė

                                    AMB-1+

                                    AMB-1-

                                    AMB-2,

                                    AMB-3

                                    AMB-4, d, e, f, s

                                    Emisijų trumpalaikių reitingų skalė

                                    AMB-1+

                                    AMB-1-

                                    AMB-2,

                                    AMB-3

                                    AMB-4, d, s

                                       ARC Ratings S.A.

                                    Emitentų vidutinės trukmės ir ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Emisijų vidutinės trukmės ir ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Emitentų trumpalaikių reitingų skalė

                                    A-1+

                                    A-1

                                    A-2, A-3

                                    B, C, D

                                    Emisijų trumpalaikių reitingų skalė

                                    A-1+

                                    A-1

                                    A-2, A-3

                                    B, C, D

                                       ASSEKURATA Assekuranz Rating-Agentur GmbH

                                    Ilgalaikių kredito reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC/C, D

                                    Įmonių trumpalaikių reitingų skalė

                                    A++

                                    A

                                    B, C, D

                                       Axesor Risk Management SL

                                    Pasaulinių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D, E

                                       Banque de France

                                    Emitentų pasaulinių ilgalaikių kredito reitingų skalė

                                    3++

                                    3+, 3

                                    4+

                                    4, 5+

                                    5, 6

                                    7, 8, 9, P

                                       BCRA – Credit Rating Agency AD

                                    Pasaulinių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Pasaulinių trumpalaikių reitingų skalė

                                    A-1+

                                    A-1

                                    A-2, A-3

                                    B, C, D

                                    Pensijų draudimo įmonių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Pensijų draudimo įmonių trumpalaikių reitingų skalė

                                    A-1+

                                    A-1

                                    A-2, A-3

                                    B, C, D

                                    Pensijų fondų ilgalaikių reitingų skalė

                                    AAA pf

                                    AA pf

                                    A pf

                                    BBB pf

                                    BB pf

                                    B pf

                                    C pf

                                    Garantijų fondų ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    C, D

                                    Garantijų fondų trumpalaikių reitingų skalė

                                    A-1+

                                    A-1

                                    A-2, A-3

                                    B, C, D

                                       Capital Intelligence Ratings Ltd

                                    Emitentų tarptautinių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    C, RS, SD, D

                                    Emisijų tarptautinių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Draudikų finansinio patikimumo tarptautinių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    C, RS, SD, D

                                    Emitentų tarptautinių trumpalaikių reitingų skalė

                                    A1+

                                    A1

                                    A2, A3

                                    B, C, RS, SD, D

                                    Emisijų tarptautinių trumpalaikių reitingų skalė

                                    A1+

                                    A1

                                    A2, A3

                                    B, C, D

                                    Draudikų finansinio patikimumo tarptautinių trumpalaikių reitingų skalė

                                    A1+

                                    A1

                                    A2, A3

                                    B, C, RS, SD, D

                                       Cerved Rating Agency S.p.A.

                                    Įmonių ilgalaikių reitingų skalė

                                    A1.1

                                    A1.2, A1.3

                                    A2.1, A2.2, A3.1

                                    B1.1, B1.2

                                    B2.1, B2.2

                                    C1.1

                                    C1.2, C2.1

                                       Creditreform Rating AG

                                    Ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B, C, SD, D

                                       CRIF Ratings S.r. l.

                                    Emitentų ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D1S, D

                                    Emisijų ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, DS

                                    Emitentų trumpalaikių reitingų skalė

                                    IG-1

                                    IG-2

                                    SIG-1, SIG-2, SIG-3, SIG-4

                                    Emisijų trumpalaikių reitingų skalė

                                    IG-1

                                    IG-2

                                    SIG-1, SIG-2, SIG-3, SIG-4

                                       Dagong Europe Credit Rating

                                    Ilgalaikių kredito reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Trumpalaikių kredito reitingų skalė

                                    A-1

                                    A-2, A-3

                                    B, C, D

                                       DBRS Ratings Limited

                                    Ilgalaikių įsipareigojimų reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Komercinių vekselių ir trumpalaikių skolinių įsipareigojimų reitingų skalė

                                    R-1 H, R-1 M

                                    R-1 L

                                    R-2, R-3

                                    R-4, R-5, D

                                    Finansinio patikimumo reitingų skalė

                                    AAA, AA

                                    A

                                    BBB

                                    BB

                                    B

                                    CCC, CC, C, R

                                       Egan-Jones Ratings Co.

                                    Ilgalaikių kredito reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Trumpalaikių kredito reitingų skalė

                                    A-1+

                                    A-1

                                    A-2

                                    A-3, B, C, D

                                       Euler Hermes Rating GmbH

                                    Pasaulinių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, SD, D

                                       EuroRating Sp. z o.o.

                                    Pasaulinių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                       Fitch Ratings

                                    Emitentų įsipareigojimų neįvykdymo ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, RD, D

                                    Įmonių finansavimo įsipareigojimų ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C

                                    Draudikų finansinio patikimumo ilgalaikių tarptautinių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C

                                    Išvestinių finansinių priemonių sandorio šalių reitingų skalė

                                    AAA dcr, AA dcr

                                    A dcr

                                    BBB dcr

                                    BB dcr

                                    B dcr

                                    CCC dcr, CC dcr, C dcr

                                    Trumpalaikių reitingų skalė

                                    F1+

                                    F1

                                    F2, F3

                                    B, C, RD, D

                                    Draudikų finansinio patikimumo trumpalaikių reitingų skalė

                                    F1+

                                    F1

                                    F2, F3

                                    B, C

                                       GBB-Rating Gesellschaft für Bonitätsbeurteilung mbH

                                    Pasaulinių ilgalaikių reitingų skalė

                                    AAA

                                    AA

                                    A, BBB

                                    BB

                                    B

                                    CCC, CC, C, D

                                       HR Ratings de México, S.A. de C. V.

                                    Pasaulinių ilgalaikių reitingų skalė

                                    HR AAA(G)

                                    HR AA(G)

                                    HR A(G)

                                    HR BBB(G)

                                    HR BB(G)

                                    HR B(G)

                                    HR C(G)/HR D(G)

                                    Pasaulinių trumpalaikių reitingų skalė

                                    HR+1(G)

                                    HR1(G)

                                    HR2(G)

                                    HR3(G)

                                    HR4(G), HR5(G), HR D(G)

                                       ICAP Group S.A

                                    Pasaulinių ilgalaikių reitingų skalė

                                    AA, A

                                    BB, B

                                    C, D

                                    E, F

                                    G, H

                                       INC Rating Sp. z o.o.

                                    Emitentų ilgalaikių kredito reitingų skalė

                                    AA

                                    A

                                    BBB

                                    BB

                                    B

                                    CCC, CC, C, D

                                       Japan Credit Rating Agency Ltd

                                    Emitentų ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, LD, D

                                    Emisijų ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Emitentų trumpalaikių reitingų skalė

                                    J-1+

                                    J-1

                                    J-2

                                    J-3, NJ, LD, D

                                    Emisijų trumpalaikių kredito reitingų skalė

                                    J-1+

                                    J-1

                                    J-2

                                    J-3, NJ, D

                                       Kroll Bond Rating Agency

                                    Ilgalaikių kredito reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Trumpalaikių kredito reitingų skalė

                                    K1+

                                    K1

                                    K2, K3

                                    B, C, D

                                       Kroll Bond Rating Agency Europe

                                    Ilgalaikių kredito reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Trumpalaikių kredito reitingų skalė

                                    K1+

                                    K1

                                    K2, K3

                                    B, C, D

                                       modeFinance S.r.l.

                                    Pasaulinių ilgalaikių reitingų skalė

                                    A1

                                    A2

                                    A3

                                    B1

                                    B2

                                    B3

                                    C1, C2, C3, D

                                       Moody’s Investors Service

                                    Pasaulinių ilgalaikių reitingų skalė

                                    Aaa

                                    Aa

                                    A

                                    Baa

                                    Ba

                                    B

                                    Caa, Ca, C

                                    Pasaulinių trumpalaikių reitingų skalė

                                    P-1

                                    P-2

                                    P-3

                                    NP

                                       QIVALIO SAS (buvusi Spread Research)

                                    Pasaulinių ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Pasaulinių trumpalaikių reitingų skalė

                                    SR0

                                    SR1, SR2

                                    SR3, SR4, SR5, SRD

                                       Rating-Agentur Expert RA GmbH

                                    Tarptautinių kredito reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D, E

                                    Tarptautinių patikimumo reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D, E

                                       Scope Ratings AG

                                    Ilgalaikių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC,C, D

                                    Trumpalaikių reitingų skalė

                                    S-1+

                                    S-1

                                    S-2

                                    S-3, S-4

                                       S&P Global Ratings

                                    Emitentų ilgalaikių kredito reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, R, SD/D

                                    Emisijų ilgalaikių kredito reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Draudikų finansinio patikimumo reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, SD/D, R

                                    Vidutinės rinkos vertės įmonių reitingų skalė

                                    MM1

                                    MM2

                                    MM3, MM4

                                    MM5, MM6

                                    MM7, MM8, MMD

                                    Emitentų trumpalaikių kredito reitingų skalė

                                    A-1+

                                    A-1

                                    A-2, A-3

                                    B, C, R, SD/D

                                    Emisijų trumpalaikių kredito reitingų skalė

                                    A-1+

                                    A-1

                                    A-2, A-3

                                    B, C, D

                                       The Economist Intelligence Unit Ltd

                                    Valstybių reitingų skalė

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

               “


title: Komisijos įgyvendinimo reglamentas (ES) 2020/745 2020 m. birželio 4 d. kuriuo dėl tam tikrų priemonių taikymo datų atidėjimo atsižvelgiant į COVID-19 pandemiją iš dalies keičiamas Reglamentas (ES) 2018/1042 (Tekstas svarbus EEE)

text:
5.6.2020

                  LT

                  Europos Sąjungos oficialusis leidinys

                  L 176/11

         KOMISIJOS ĮGYVENDINIMO REGLAMENTAS (ES) 2020/745
         2020 m. birželio 4 d.
         kuriuo dėl tam tikrų priemonių taikymo datų atidėjimo atsižvelgiant į COVID-19 pandemiją iš dalies keičiamas Reglamentas (ES) 2018/1042
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 23 bei 31 straipsnius ir 62 straipsnio 15 dalį,
         kadangi:

                     (1)

                     nustačius COVID-19 pandemijai suvaldyti skirtas priemones valstybėms narėms ir aviacijos sektoriui labai sunku pasirengti taikyti keletą neseniai priimtų aviacijos saugos srities įgyvendinimo reglamentų;

                     (2)

                     pasirengti taikyti šiuos įgyvendinimo reglamentus trukdo izoliavimo priemonės ir pasikeitusios darbuotojų darbo sąlygos bei galimybės užtikrinti jų buvimą darbo vietoje, taip pat papildomas darbo krūvis, atsiradęs dėl poreikio valdyti dideles neigiamas COVID-19 pandemijos pasekmes visiems suinteresuotiesiems subjektams;

                     (3)

                     valstybės narės patvirtino įvairias izoliavimo priemones, todėl jos negali per Komisijos reglamente (ES) 2018/1042 (2) nustatytą terminą, t. y. nuo 2020 m. rugpjūčio 14 d., pradėti taikyti tame reglamente nustatytų naujų pilotų blaivumo patikrinimo, tarpusavio paramos programų ir psichologinio vertinimo reikalavimų. Valstybės narės negali užtikrinti, kad įgulos galės laikytis Reglamentu (ES) 2018/1042 nustatytų naujų įpareigojimų, nes tai galėtų padaryti poveikį įgulų prieinamumui, kai atsigaunant nuo COVID-19 pandemijos bus atnaujinti skrydžiai. Todėl, siekiant sudaryti sąlygas valstybėms narėms kompensuoti neigiamą vėlavimo dėl COVID-19 pandemijos pratiškai įgyvendinti tas priemones poveikį, tų reikalavimų taikymo data turėtų būti atidėta šešiems mėnesiams;

                     (4)

                     Europos Sąjungos aviacijos saugos agentūra Komisijai patvirtino, kad 3 konstatuojamojoje dalyje nurodytų nuostatų taikymą galima atidėti nedarant žalingo poveikio aviacijos saugai, nes jų taikymas bus atidėtas labai ribotam laikotarpiui, be to, tikėtina, kad atsigaunant nuo COVID-19 pandemijos oro eismas bus atnaujinamas lėtai bei laipsniškai ir kils mažesnė rizika, nustatyta įgyvendinant psichoaktyviųjų medžiagų vartojimo tikrinimo ir psichologinės paramos programas;

                     (5)

                     siekiant COVID-19 pandemijos metu nedelsiant padėti nacionalinėms valdžios institucijomis ir visiems suinteresuotiesiems subjektams ir sudaryti jiems sąlygas pritaikyti savo planus ruošiantis atitinkamas nuostatas taikyti vėliau, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

                     (6)

                     šiame reglamente nustatytos priemonės atitinka pagal Reglamento (ES) 2018/1139 127 straipsnį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2018/1042 2 straipsnio trečia pastraipa pakeičiama taip:

               „Tačiau 1 straipsnio 1 bei 3 punktai taikomi nuo 2021 m. vasario 14 d., o priedo 3 punkto f papunktis ir 6 punkto b papunktis taikomi nuo 2018 m. rugpjūčio 14 d.“.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 4 d.

                  Komisijos vardu

                  Pirmininkė

               Ursula VON DER LEYEN

            (1)  OL L 212, 2018 8 22, p. 1.

            (2)  2018 m. liepos 23 d. Komisijos reglamentas (ES) 2018/1042, kuriuo dėl techninių reikalavimų ir administracinių procedūrų, susijusių su paramos programų įvedimu, skrydžio įgulos narių psichologiniu vertinimu, taip pat sisteminiu ir atrankiuoju psichoaktyviųjų medžiagų vartojimo tikrinimu siekiant užtikrinti, kad skrydžio įgulos ir keleivių salono įgulos nariai būtų tinkamos sveikatos būklės, ir dėl įspėjimo apie vietovės reljefą sistemos įrengimo naujuose lėktuvuose su turbininiais varikliais, kurių didžiausia sertifikuota kilimo masė yra ne didesnė kaip 5 700 kg ir kuriais galima vežti nuo šešių iki devynių keleivių, iš dalies keičiamas Reglamentas (ES) Nr. 965/2012 (OL L 188, 2018 7 25, p. 3).


title: Komisijos įgyvendinimo reglamentas (ES) 2020/746 2020 m. birželio 4 d. kuriuo dėl tam tikrų priemonių taikymo datų atidėjimo atsižvelgiant į COVID-19 pandemiją iš dalies keičiamas Įgyvendinimo reglamentas (ES) 2019/947 (Tekstas svarbus EEE)

text:
5.6.2020

                  LT

                  Europos Sąjungos oficialusis leidinys

                  L 176/13

         KOMISIJOS ĮGYVENDINIMO REGLAMENTAS (ES) 2020/746
         2020 m. birželio 4 d.
         kuriuo dėl tam tikrų priemonių taikymo datų atidėjimo atsižvelgiant į COVID-19 pandemiją iš dalies keičiamas Įgyvendinimo reglamentas (ES) 2019/947
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 57 straipsnį,
         kadangi:

                     (1)

                     nustačius COVID-19 pandemijai suvaldyti skirtas priemones valstybėms narėms ir aviacijos sektoriui labai sunku pasirengti taikyti keletą neseniai priimtų aviacijos saugos srities įgyvendinimo reglamentų;

                     (2)

                     pasirengti taikyti šiuos įgyvendinimo reglamentus trukdo izoliavimo priemonės ir pasikeitusios darbuotojų darbo sąlygos bei galimybės užtikrinti jų buvimą darbo vietoje, taip pat papildomas darbo krūvis, atsiradęs dėl poreikio valdyti dideles neigiamas COVID-19 pandemijos pasekmes visiems suinteresuotiesiems subjektams;

                     (3)

                     dėl COVID-19 pandemijos neišvengiamai vėluojama atlikti įvairias užduotis, kurias atlikti būtina norint laiku ir tinkamai įgyvendinti Komisijos įgyvendinimo reglamentą (ES) 2019/947 (2), konkrečiai – sukurti skaitmenines sąveikias registravimo sistemas ir pritaikyti leidimus, deklaracijas ir pažymėjimus, išduotus remiantis nacionaline teise;

                     (4)

                     vėluojama vykdyti standartizacijos procesą ir kitą susijusią sektoriaus ir standartizavimo įstaigų įgyvendinamą veiklą, pavyzdžiui, parengti tyrimų metodus arba išbandyti tokias technines savybes, kaip nuotolinis identifikavimas. Tai savo ruožtu turės neigiamą poveikį gamintojų galimybėms pateikti rinkai Komisijos deleguotajame reglamente (ES) 2019/945 (3) nustatytus naujus standartizuotus reikalavimus atitinkančias bepiločių orlaivių sistemas (UAS);

                     (5)

                     taigi turėtų būti leidžiama visų tipų UAS dabartinėmis sąlygomis toliau naudoti dar šešis mėnesius. Todėl siekiant sudaryti sąlygas UAS naudotojams dar šešis mėnesius naudoti Deleguotojo reglamento (ES) 2019/945 reikalavimų neatitinkančias UAS, Įgyvendinimo reglamento (ES) 2019/947 taikymo pradžios datos turėtų būti atidėtos;

                     (6)

                     Europos Sąjungos aviacijos saugos agentūra Komisijai patvirtino, kad 3 konstatuojamojoje dalyje nurodytų nuostatų taikymą galima atidėti nedarant žalingo poveikio aviacijos saugai, nes jų taikymas bus atidėtas labai ribotam laikotarpiui ir tikėtina, kad atsigaunant nuo COVID-19 pandemijos oro eismas didės lėtai, todėl kils mažesnė rizika, o tose valstybėse narėse, kuriose leidžiama naudoti UAS, toliau bus taikoma nacionalinė teisė;

                     (7)

                     siekiant COVID-19 pandemijos metu nedelsiant padėti nacionalinėms valdžios institucijomis ir visiems suinteresuotiesiems subjektams, taip pat sudaryti jiems sąlygas pritaikyti savo planus ruošiantis atitinkamas nuostatas taikyti vėliau, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

                     (8)

                     šiame reglamente nustatytos priemonės atitinka pagal Reglamento (ES) 2018/1139 127 straipsnį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) 2019/947 iš dalies keičiamas taip:

                        1)

                        20 straipsnyje data „2022 m. liepos 1 d.“ pakeičiama data „2023 m. sausio 1 d.“;

                        2)

                        21 straipsnis iš dalies keičiamas taip:

                                    a)

                                    1 dalyje „2021 m. liepos 1 d.“ pakeičiama data „2022 m. sausio 1 d.“;

                                    b)

                                    2 dalyje data „2021 m. liepos 1 d.“ pakeičiama data „2022 m. sausio 1 d.“;

                                    c)

                                    3 dalyje data „2022 m. liepos 1 d.“ pakeičiama data „2023 m. sausio 1 d.“;

                        3)

                        22 straipsnyje žodžiai „dvejų metų“ pakeičiami į „30 mėnesių“:

                        4)

                        23 straipsnis iš dalies keičiamas taip:

                                    a)

                                    1 dalies antra pastraipa pakeičiama taip:
                                    „Jis taikomas nuo 2020 m. gruodžio 31 d.“;

                                    b)

                                    5 dalis pakeičiama taip:

                                       „5.   15 straipsnio 3 dalis taikoma nuo 2022 m. sausio 1 d.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 4 d.

                  Komisijos vardu

                  Pirmininkė

               Ursula VON DER LEYEN

            (1)  OL L 212, 2018 8 22, p. 1.

            (2)  2019 m. gegužės 24 d. Komisijos įgyvendinimo reglamentas (ES) 2019/947 dėl bepiločių orlaivių naudojimo taisyklių ir tvarkos (OL L 152, 2019 6 11, p. 45).

            (3)  2019 m. kovo 12 d. Komisijos deleguotasis reglamentas (ES) 2019/945 dėl bepiločių orlaivių sistemų ir trečiųjų valstybių bepiločių orlaivių sistemų naudotojų (OL L 152, 2019 6 11, p. 1).


title: Komisijos įgyvendinimo reglamentas (ES) 2020/750 2020 m. birželio 5 d. kuriuo nustatoma Įgyvendinimo reglamente (ES) 2015/2447 numatyto pereinamojo laikotarpio, per kurį pasirengiama taikyti registruotųjų eksportuotojų sistemą, pratęsimo kai kuriose pagal bendrąją lengvatinių muitų tarifų sistemą lengvatomis besinaudojančiose šalyse procedūra

text:
8.6.2020

                  LT

                  Europos Sąjungos oficialusis leidinys

                  L 178/21

         KOMISIJOS ĮGYVENDINIMO REGLAMENTAS (ES) 2020/750
         2020 m. birželio 5 d.
         kuriuo nustatoma Įgyvendinimo reglamente (ES) 2015/2447 numatyto pereinamojo laikotarpio, per kurį pasirengiama taikyti registruotųjų eksportuotojų sistemą, pratęsimo kai kuriose pagal bendrąją lengvatinių muitų tarifų sistemą lengvatomis besinaudojančiose šalyse procedūra
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 66 straipsnio a punktą,
         kadangi:

                     (1)

                     Komisijos įgyvendinimo reglamentu (ES) 2015/2447 (2) nustatomos Reglamento (ES) Nr. 952/2013 64 straipsnio 1 dalyje nurodytos procedūrinės taisyklės, kuriomis siekiama palengvinti lengvatinės prekių kilmės nustatymą Sąjungoje, įskaitant procedūrines prekių kilmės taisykles, taikomas Sąjungos bendrosios lengvatinių muitų tarifų sistemos (BLS) tikslais;

                     (2)

                     Įgyvendinimo reglamento (ES) 2015/2447 79 straipsnio 4 dalyje nustatyta, kad visos BLS lengvatomis besinaudojančios šalys registruotųjų eksportuotojų sistemą (toliau – REX sistema) BLS lengvatinės kilmės statusui patvirtinti turi taikyti ne vėliau kaip nuo 2020 m. birželio 30 d. Po šios datos tų šalių kompetentingos institucijos nebegali išduoti A formos kilmės sertifikatų;

                     (3)

                     siekiant suvaldyti COVID-19 plitimą, kurį 2020 m. kovo 11 d. Pasaulio sveikatos organizacija paskelbė pandemija, įvestos precedento neturinčios priemonės, visų pirma žmonių izoliavimo ir socialinių kontaktų ribojimo priemonės. Šios priemonės padarė poveikį ir BLS lengvatomis besinaudojančių šalių įmonių ir viešojo administravimo įstaigų, kurios dalyvauja įgyvendinant BLS kilmės procedūras ir diegiant bei taikant REX sistemą, darbuotojams, o tai turėjo neigiamą įtaką įprastai darbo tvarkai, gamybai ir prekybai;

                     (4)

                     pripažindami poveikį prekybos partneriams, Komisija ir Sąjungos vyriausiasis įgaliotinis užsienio reikalams ir saugumo politikai bendrame komunikate dėl pasaulinio ES atsako į COVID-19 protrūkį nustatė tvirto ir kryptingo Sąjungos atsako, kuriuo siekiama remti šalių partnerių pastangas kovoti su COVID-19 pandemija, planus (3);

                     (5)

                     dėl COVID-19 pandemijos kai kurioms BLS lengvatomis besinaudojančioms šalims kilo didelių sunkumų laikytis REX sistemos taikymo pradžios – 2020 m. birželio 30 d. – termino. Lengvatomis besinaudojančioms šalims, kuriose REX sistema negalėjo būti įdiegta ar naudojama dėl pandemijos, turėtų būti suteikta galimybė pasinaudoti pereinamojo laikotarpio pratęsimu;

                     (6)

                     atsižvelgiant į tai, kad toks pratęsimas būtų išimtinė priemonė, kuria nukrypstama nuo Įgyvendinimo reglamente (ES) 2015/2447 numatytos didžiausios pereinamojo laikotarpio trukmės, lengvatomis besinaudojanti šalis turėtų pateikti pranešimą, kuriame nurodytų, kad jai reikia pereinamojo laikotarpio pratęsimo, ir išdėstytų tai pagrindžiančias priežastis, ir darbo planą, kuriame išsamiai išdėstytų, kaip ketina pradėti visapusiškai taikyti REX sistemą numatytam pratęstam pereinamajam laikotarpiui pasibaigus. Dėl tų pačių priežasčių pereinamasis laikotarpis iki REX sistemos taikymo pradžios turėtų būti pratęstas tik tam tikram laikui;

                     (7)

                     turėtų būti numatytas ataskaitų teikimo mechanizmas, užtikrinantis, kad lengvatomis besinaudojančios šalys, kurioms pereinamasis laikotarpis buvo pratęstas, toliau rengtųsi REX sistemos taikymui, kad spėtų pasirengti iki naujo termino;

                     (8)

                     atsižvelgiant į sunkumus, su kuriais dėl COVID-19 pandemijos susiduria tam tikros lengvatomis besinaudojančios šalys vykdydamos savo įsipareigojimus, šis reglamentas turėtų įsigalioti skubos tvarka;

                     (9)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (1)   Nukrypstant nuo Įgyvendinimo reglamento (ES) 2015/2447 79 straipsnio 4 dalies, bendrosios lengvatinių muitų tarifų sistemos lengvatomis besinaudojanti šalis, kuriai dėl COVID-19 pandemijos kyla sunkumų įvykdyti to įgyvendinimo reglamento 70 ir 72 straipsniuose nustatytas pareigas arba iki 2020 m. birželio 30 d. užbaigti savo eksportuotojų registracijos procesą, gali pranešti, kad jai reikia pratęsti REX sistemos taikymo pereinamąjį laikotarpį.

               (2)   Pranešimas pagal 1 dalį Komisijai pateikiamas raštu ne vėliau kaip 2020 m. liepos 15 d. Jame paaiškinama, kodėl dėl COVID-19 pandemijos būtina pratęsti pereinamąjį laikotarpį. Prie pranešimo pridedamas darbo planas, kuriame pateikiama išsami informacija apie tai, kaip pranešančioji šalis ketina iki 2020 m. gruodžio 31 d. pradėti visapusiškai taikyti REX sistemą.

               (3)   Jei pagal 1 dalį pateiktas pranešimas yra pakankamai išsamus, pereinamasis REX sistemos taikymo laikotarpis lengvatomis besinaudojančiai šaliai pratęsiamas iki 2020 m. gruodžio 31 d.

               (4)   Komisija savo interneto svetainėje paskelbia lengvatomis besinaudojančių šalių, kurioms pereinamasis laikotarpis buvo pratęstas, sąrašą.

               (5)   Iki 2020 m. gruodžio 31 d. lengvatomis besinaudojančios šalies, kuriai pereinamasis laikotarpis buvo pratęstas pagal 1–4 dalis, kompetentingos institucijos eksportuotojų, kurie tuo metu dar nėra registruoti, prašymu toliau išduoda A formos kilmės sertifikatus.

            2 straipsnis
            Kiekviena lengvatomis besinaudojanti šalis, kuriai pereinamasis laikotarpis buvo pratęstas pagal 1 straipsnį, iki 2020 m. rugsėjo 30 d. Komisijai pateikia ataskaitą, kurioje išsamiai pristatoma pažanga, padaryta įgyvendinant 1 straipsnio 2 dalyje nurodytą darbo planą, ir smulkiai apibūdinamos visos taisomosios priemonės, būtinos, kad REX sistema būtų pradėta taikyti iki 2020 m. gruodžio 31 d.

            3 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 269, 2013 10 10, p. 1.

            (2)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

            (3)  JOIN(2020) 11 final; Bendras komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Komunikatas dėl pasaulinio ES atsako į COVID-19 protrūkį“.